
Sammendrag: Forskning på coaching i idrett har lenge vært opptatt av hvordan trenere sam- 
handler med sine spillere. De siste årene har det blitt utført mer idrettspsykologisk forskning 
på trenerrollen, men treneres samhandling med overordnede og ansatte i klubbene har fått lite 
oppmerksomhet. Det er grunn til å hevde at måten trenere håndterer denne delen av sitt yrke 
på, kan ha stor innvirkning på hvor godt de er i stand til å utføre jobben sin. Denne studien 
går i dybden på hvordan tre erfarne norske elitefotballtrenere (gjennomsnittlig 25 års erfaring 
på elitenivå) samhandler med andre i klubbene for å skape handlingsrom for seg selv og for å 
nå sine mål gjennom mikropolitisk virksomhet og orkestrering, som kort fortalt handler om 
treneres handlinger for å øke sin egen innflytelse og påvirkningsmulighet i organisasjonen. Vi 
samlet data gjennom semi-strukturerte intervjuer. Deretter brukte vi innholdsanalyse basert 
på et teoretisk rammeverk bestående av orkestreringsmetaforen og studier på mikropolitikk og 
de tre aspektene av mikropolitiske ferdigheter. Resultatene og diskusjonen beskriver hvordan 
trenerne håndterer forhandlingsprosessen før de blir ansatt av en klubb, hvordan de håndterer 
overordnede og ansatte, og hvordan de har utviklet sin mikropolitiske kompetanse gjennom 
karrieren. Trenernes kunnskap og oppmerksomhet om disse prosessene var integrerte deler av 
deres coaching- og ledelsesutfordringer. Kunnskap om orkestrering og mikropolitikk syntes 
å være viktig for dem i den nåværende studien. Vi gir derfor noen forslag til hvordan trenere 
kan forbedre sin evne til å håndtere disse elementene i trenerutdanningen, og foreslår mulig 
fremtidig forskning og anvendte implikasjoner for trenere. 


Nøkkelord: coaching, orkestrering, mikropolitikk, mikropolitisk kompetanse 


Abstract: Research on coaching in sports has long been concerned with how coaches interact 
with their players. In recent years, more research in sports psychology has been conducted on 
the coach's role. However, research on coaches’ co-operation with leaders and staff in the clubs 
has received little attention. There is reason to argue that the way coaches handle this part of 
their profession can have a huge impact on how well they are able to do their job. This study 
explores how three experienced Norwegian elite football coaches (average 25 years of elite 
experience) interact with others in their clubs creating room for themselves and achieving 

their goals through micro-political activity and orchestration, i.e. coaches’ actions to increase 
their own influence and power within the organization. We collected data through semi-struc- 
tured interviews. Then we used content analysis based on a theoretical framework consisting 
of the orchestration metaphor and studies on micropolitics and the three aspects of micropo- 
litical proficiency. The results and discussion describe how the coaches handle the negotiation 
process before joining a club, how they handle managers and employees, and how they have 
developed their micropolitical skills through their careers. Their knowledge about and atten- 
tion to these processes were integral parts of their coaching and leadership challenges. Knowl- 
edge of orchestration and micropolitics seemed to be important for the coaches in the current 
study. We therefore provide some suggestions as to how coaches can improve their ability to 
handle these elements in coach education and suggest possible future research and applied 
implications for coaches. 


Keywords: coaching, orchestration, micro-policies, micro-political literacy 


Introduksjon 


Å være fotballtrener på høyt nivå kan være en svært vanskelig og stres- 
sende jobb (Chroni, Abrahamsen, & Hemmestad, 2016; Knight, Reade, 
Selzler, & Rodgers, 2013). Når laget vinner, betraktes treneren ofte som et 
geni, men når det taper, kan trenerens avgang bli etterspurt. I en resul- 
tatbasert virksomhet, slik som profesjonell fotball, vet trenere at selv 
en kort periode med dårlige resultater kan koste dem jobben. Av de 119 
hovedtrenerne som forlot sine stillinger i den norske eliteserien for her- 
rer i perioden 1995-2006, måtte hele 86 ga av ufrivillig (Arnulf, Mathi- 
sen, & Hærem, 2012). Lignende tall finner man på De britiske øyer: Ifølge 
foreningen The League Managers Association (sesongen 2015/2016) måtte 
70 hovedtrenere forlate sine stillinger i de 92 klubbene i de fire øverste 
divisjonene, og av disse fikk 56 stykker sparken. Det er tydelig at dette 
ikke er et yrke som gir høy jobbsikkerhet. 

Selv om elitetrenere først og fremst bedømmes etter resultater, er ikke 
det den eneste avgjørende faktoren for om de får beholde jobben sin eller 
ikke. Et godt forhold til innflytelsesrike personer i klubben er også viktig 
(Jones, Wells, Peters, & Johnson, 1993). En treners evne til å påvirke mek- 
tige personer i klubben og holde dem på sin side kan ha betydning for hvor 
stort handlingsrom treneren har, og dermed påvirke hvor godt han eller 
hun kan utføre jobben (f.eks. Allen & Shaw, 2013, Cruickshank & Collins, 
2012a, 2012b; Jones et al., 1993; Relvas, Littlewood, Nesti, Gilbourne, & 
Richardson, 2010). Mye har blitt skrevet om hvordan trenere bør samhandle 
med spillerne (f.eks. Jones, 2009; Zourbanos, Haznadar, Papaioannou, 

Tzioumakis, Krommidas, & Hatzigeorgiadis, 2016), men sveert fa studier 
har sett pa deres forhold til sine medarbeidere og overordnede. 

Den siste tiden har trenere fått mer oppmerksomhet som subjekt — og 
ikke kun som en faktor for å påvirke utøvere på best mulig måte. Blant 
annet finnes det en del forskning på trenere og stress (f.eks. Bird, 2003; 
Capel, Sisley, & Desertrain, 1987; Wu, 1991), mellommenneskelige forhold 
med eksempelvis fans og foreldre (Wegge, 2002; Wu, 1991) samt forholdet 
mellom trener og utøvere (Kroll & Gundersheim, 1982; Theobald, 1991). 
Sullivan og Nasham (1993) rapporterte om spillerrekruttering, man- 
glende tid, fravær fra familie og trykk fra media som stresskilder blant 
olympiske trenere. Nyere studier som er basert på kvalitative data, har 
gitt oss dypere forståelse for treneres stressopplevelse (f.eks. Chroni et al., 
2013; Frey, 2007; Knight et al., 2013; Levy, Nicholls, Marchant, & Polman, 
2009; Olusoga, Butt, Hays, & Maynard, 2009; Olusoga, Butt, Maynard, 
& Hays, 2010; Olusoga, Maynard, Hays, & Butt, 2012; Thelwell, Weston, 
Greenlees, & Hutchings, 2008). Felles for disse studiene er at de identifi- 
serer mange stressorer som kan påvirke jobben trenerne utfører, og noen 
av disse er: manglende kontroll over hva utøvere presterer, kommunika- 
sjon, uklare forventninger samt forventningspress, organisasjonsutfor- 
dringer, lange dager, manglende sosial støtte, administrasjon, konflikter 
etc. I tillegg har flere studier på trenere (f.eks. McNeill, Durand-Bush, & 
Lemyre, 2016), også i Norge og Skandinavia (Bentzen, Lemyre & Kenttå, 
2014, 2016a, 2016b, 2017), undersøkt utbrenthet i sammenheng med 
yrkesutførelsen. 

Til tross for slik forskning vet vi lite om hva trenere faktisk gjør for 
å «overleve» i yrket, og som Chroni og kolleger (2016) etterlyser, tren- 
ger vi mer forskning om hvordan trenere håndterer en krevende jobb 
over tid. Temaer som det å bygge gode relasjoner og påvirke sentrale 
personer i en profesjonell klubb synes å være en integrert del av trener- 
jobben i fotball, og derfor er dette et forskningsområde som fortjener 
mer oppmerksomhet. Orkestreringsmetaforen (f.eks. Jones & Wallace, 
2005, 2006; Wallace & Poclington, 2002) og rammen av mikropolitisk 
kompetanse (f.eks. McCalla & Fitzpatrick, 2016; Thompson, Potrac, & 
Jones, 2015) vil kunne gi et godt ståsted for å studere dette oversette 
området av elitecoaching. 

Teoretisk rammeverk 


Orkestrering ble opprinnelig utviklet av Wallace og Pocklington (2002) 
som et konsept for 4 forsta hvordan skoleledere handterte kompliserte 
utdanningsendringer. Modellen presenterer en fleksibel strategi for å 
takle tvetydigheter og kompleksitet i flere organisasjonssystemer. Det 
siste tiåret har det vært argumentert at coaching også er en komplisert 
og tvetydig aktivitet (Jones & Wallace, 2005, 2006). Trenere har sjelden 
fullstendig oversikt og kontroll over hva som skjer i klubben, i tillegg 
til at andre personer kan ha motstridende mål og verdier, og derfor kan 
ikke coaching sies å være en fullstendig rasjonell aktivitet (Jones & Wal- 
lace, 2005, 2006). Orkestrering foreslås som en strategi for å forstå og 
håndtere tvetydighet og kompleksitet i trenergjerningen, og i coaching 
blir metaforen definert slik: «Coordinated activity within set parameters 
expressed by coaches to instigate, plan, organize, monitor and respond 
to evolving circumstances in order to bring about improvement in the 
individual and collective performance of those being coached» (Jones & 
Wallace, 2005, s. 128). 

Kortfattet innebærer orkestrering i idrett at det er grenser for en tre- 
ners påvirkning i en klubb, og trenere prøver derfor å lede på de områ- 
dene hvor de opplever å ha mest innvirkning (Jones & Wallace, 2005, 
2006). Det innebærer styring, bruk av belønninger samt å skape insen- 
tivordninger i stedet for å kontrollere og gi ordre for å skape innflytelse. 
Orkestrering innebærer også å holde øye med hva som foregår i teamet, 
og prøve å innhente så mye informasjon som mulig for å kunne ta infor- 
merte beslutninger (Jones, Bailey, & Thompson, 2013). Metaforen om 
orkestrering ble introdusert som en måte å beskrive tvetydigheten og 
kompleksiteten som er typisk i coaching-prosessen på (Jones & Wallace, 
2005). Jones og Wallace (2005) hevdet at mange modeller og teorier i og 
for coaching er altfor enkle, og at de gir en uproblematisk og mekanisk 
representasjon av en svært kompleks virkelighet. En del av grunnen til 
dette er at vi fortsatt ikke fullt ut forstår alle aspekter av coaching, men 
vi er ivrige etter å lage skisser for hvordan trenergjerningen skal utføres. 
Å forsøke å gi løsninger på et problem som vi ikke forstår fullt ut, skaper 
fort en omstendighet med overforenklede løsninger (Jones & Wallace, 
2005). Kort sagt antas orkestrering å være et mer subtilt og fleksibelt 


76 


BRUK AV COACHING, ORKESTRERING OG MIKROPOLITIKK 


alternativ til tradisjonelle ledelsesteorier (for en mer fullstendig beskri- 
velse av orkestreringsmetaforen og dens innhold, se Jones et al., 2013 eller 
Jones & Wallace, 2005, 2006). 

Det meste av litteraturen om orkestrering i coaching har fokusert pa 
hvordan trenere samhandler med spillere og, i mindre grad, assisterende 
trenere. Den siste tiden har trenere fatt mer oppmerksomhet som sub- 
jekt og ikke kun som en faktor for å påvirke utøvere på best mulig måte. 
Blant annet finnes det en del forskning på trenere og stress (f.eks. Bird, 
2003; Capel, Sisley, & Desertrain, 1987; Wu, 1991) samt treneres opplevelse 
av mellommenneskelige forhold til eksempelvis fans og foreldre (Wegge, 
2002; Wu, 1991) samt idrettsutøvere (Kroll & Gundersheim, 1982; Theobald, 
1991). Hvordan trenere samhandler med sine overordnede, har derimot i 
stor grad blitt ignorert. For å forbedre orkestreringsmetaforen burde aspek- 
ter som omhandler kompleksiteten ved trenerrollen vies mer oppmerksom- 
het. Blant annet nevner Nelson, Cushion og Potrac (2013) at litteraturen på 
trenerutdanning viser at denne utdanningen har hatt liten påvirkning på 
læringen og utviklingen av trenere. De anbefaler flere pedagogiske tilnær- 
minger for å løse dette problemet, men større grad av erfaringsutveksling 
blir sett på som nyttig av trenerne, for å gjøre dem bedre forberedt på den 
faktiske jobben (f.eks. Nelson, Cushion & Potrac, 2013). Slik kunnskap kan 
fremskaffes blant annet gjennom å bruke studiet av mikropolitikk under 
orkestreringsmetaforen, slik det nylig ble foreslått av Jones et al. (2013). 


Mikropolitikk og mikropolitisk litteratur 


Studiet av mikropolitikk har fått økende oppmerksomhet innenfor idretts- 
forskning de siste årene (f.eks. McCalla & Fitzpatrick, 2016; Thompsonet 
alet al.., 2015). En mye brukt definisjon av begrepet er som følger: «Micro- 
politics refers to the use of formal and informal power by individuals and 
groups to achieve their goals» (Blase, 1991, s. 11). Potrac og Jones (2009b) 
etterlyste mer forskning på mikropolitikk i coaching ved å peke på hvor 
krevende trenergjerningen kan være fordi den krever konstant informa- 
sjonsinnsamling og vurdering, samt strategisk tenkning for å få andres 
støtte og tillit. Siden da har flere casestudier beskrevet hvordan trenere 
engasjerer seg i mikropolitisk aktivitet for å forbedre arbeidsforholdene i 

sine respektive klubber (Potrac & Jones, 2009a; Potrac, Jones, Gilbourne 
& Nelson, 2012; Thompson et al., 2015). 

Et kjennetegn ved denne litteraturen er at den, i likhet med mye annen 
forskning, primært har diskutert trenernes metoder overfor spillerne. De 
mikropolitiske tiltakene som en trener gjør for å påvirke sine overord- 
nede og sine assisterende trenere, har ikke vært grundig undersøkt. Med 
tanke på alle stressorene som trenere har rapportert i tidligere forskning 
(f.eks. Chroni et al., 2013; Frey, 2007; Knight et al., 2013; Levy et al., 2009; 
Olusoga et al., 2009, 2010, 2012; Thelwell et al., 2008), er det naturlig å anta 
at trenere som har forblitt i dette yrket over tid, også håndterer mikropo- 
litikk på en annen måte enn det uerfarne trenere eller trenere som blir 
presset ut av yrket, gjør. 

I en studie av unge læreres mikropolitiske aktivitet kom Kelchtermans 
og Ballet (2002b) opp med begrepet «mikropolitisk kompetanse» for å 
beskrive lærernes evne til å forstå og takle skolens mikropolitiske land- 
skap. Begrepet består av tre forskjellige aspekter: Kunnskapsaspektet refe- 
rerer til personens evne til å lese og forstå det mikropolitiske landskapet, 
samt forstå de politiske implikasjonene av både ord og handlinger. Det 
instrumentelle aspektet består av bredden til personens repertoar av poli- 
tiske strategier, evnen til å velge riktige strategier til rett tid og til å bruke 
disse strategiene riktig. Hvis kunnskapsaspektet beskriver en persons 
evne til å lese det mikropolitiske landskapet, refererer det instrumentelle 
aspektet til hans eller hennes evne til å skrive seg inn i det (Kelchtermans 
& Ballet, 2002a). Til slutt refererer erfaringsaspektet til hva en person føler 
om sine egne mikropolitiske kompetanser, inkludert tilfredshet med 
egen mikropolitisk kunnskap og eget repertoar, og eventuelle følelser av 
skyld, frustrasjon eller glede etter bruk av slike strategier. 

Mikropolitisk kompetanse er blitt foreslått som et nyttig rammeverk for 
å teoretisere den politiske siden av coaching (Potrac & Jones, 2009b), og er 
blitt brukt på denne måten i casestudie av hvordan en trener var involvert i 
politisk aktivitet for å påvirke sine spillere og sin assisterende trener (Potrac 
& Jones, 2009a). Andre casestudier har vist at en dårlig utviklet mikropoli- 
tisk kompetanse kan skape store utfordringer for en trener (Purdy & Jones, 
2011; Purdy, Potrac & Jones, 2008; Thompson et al., 2013). Personer høyt 
oppe på rangstigen i en klubb (f.eks. eier eller styreleder) kan uomtvistelig 

pavirke treneres arbeidsforhold (Cruickshank & Collins, 2012a, 2012b; 
Relvas et al., 2010), og det er derfor fruktbart å undersøke treneres samspill 
med sentrale personer i klubben ut ifra et mikropolitisk perspektiv. Ved å 
undersøke disse temaene tar denne studien sikte på å utvide konseptene 
for orkestrering og mikropolitisk kompetanse innen coaching, samt få en 
bedre forståelse av de indre arbeidene til eliteklubber. 


Studiens hensikt 


Formålet med denne studien er å undersøke hvordan erfarne trenere på 
elitenivå samhandler med sine ansatte og overordnede for å skaffe seg 
gode arbeidsforhold som trenere - for dermed å kunne maksimere sin 
innflytelse i klubben. 


Metode 


Deltakere 

Tre elitetrenere i fotball ble selektert for deltakelse i studien på bakgrunn 
av sin erfaring. De hadde alle UEFA PRO-lisens og mer enn tjue års erfa- 
ring på høyt nivå (gjennomsnitt = 25 år), hovedsakelig som hovedtrener. 
To av dem hadde også litt erfaring som assisterende trener. De hadde til- 
brakt mesteparten av tiden i de to toppnivåene i norsk fotball, mens to av 
dem også hadde noe trenererfaring fra utlandet. Samlet har de en sjelden 
bakgrunn som kan gi et innblikk i hvordan topptrenere «overlever» i et 
resultatorientert miljø. 


Prosedyrer 
Etter å ha fått godkjenning fra NSD startet vi prosessen med å velge ut 
deltakere til studien. Vi kontaktet nesten tjue høyt anerkjente og erfarne 
trenere direkte via telefon eller e-post, basert på deres bakgrunn (Berg, 
2007). Fem av dem takket ja til å være med i studien, men vi valgte å 
bruke data fra de tre mest erfarne kandidatene. 

Deretter samlet førsteforfatteren dataene gjennom kvalitative semi- 
strukturerte intervjuer. To pilotintervjuer med mindre erfarne trenere ble 

så gjennomført for at vi skulle kunne forberede oss best mulig samt teste 
og forbedre intervjuguiden (Sparkes & Smith, 2013). Intervjuguiden inne- 
holdt hovedtemaer med spørsmål samt flere mulige oppfølgingsspørsmål 
for disse emnene. Hovedtemaene var som følger: håndtering av styret og 
andre overordnede, arbeidet med de ansatte, implementering av endringer, 
håndtering av motgang og til slutt hvordan trenere hadde utviklet sin for- 
ståelse av disse emnene gjennom hele karrieren. 

Til sammen utgjorde de tre intervjuene rundt 200 minutter innspilt 
lyd. Opptakene ble deretter transkribert til 57 sider med tekst (1,5 mel- 
lomrom, Times New Roman, 12 pt). Vi har valgt å rettskrive teksten for 
leserens skyld, men har kontrollert at essensen av hvert sitat ble opprett- 
holdt i denne prosessen. 


Dataanalyse 

Intervjuutskriften ble analysert gjennom deduktiv innholdsanalyse (Elo & 
Kyngås, 2008). Her leser forskeren gjennom hver transkripsjon flere ganger 
for å få så komplett forståelse av konteksten som mulig. Vi brukte Balls 
(1987) konseptuelle rammeverk for mikropolitisk analyse som struktur i 
den første delen av analysen, fordi dette gir en ordnet fremstilling av hvor- 
dan informanten opplever det mikropolitiske landskapet. Dette var en del 
av forskernes arbeid med å få full oversikt og forståelse av materialet. 

Vi fulgte deretter retningslinjene som blant annet Hsieh og Shannon 
(2005) anbefaler for analyseprosessen. Kodekategorier ble forhåndsbe- 
stemt ut fra teoretisk rammeverk om orkestrering og mikropolitisk kom- 
petanse. Induktive koder ble benyttet for å fange emner som ble tatt opp 
av informantene dersom svarene ikke passet inn i noen av de forhåndsbe- 
stemte kategoriene. Deretter gjorde vi en dybdeanalyse av hvert intervju, 
før vi så på alle intervjuene samlet for å søke etter mønstre og fellestrekk 
i deltakernes erfaringer og opplevelser. 


Resultater og diskusjon 


Resultatene har, som nevnt tidligere, blitt analysert med bakgrunn i teo- 
rigrunnlaget og i diskusjon mellom forfatterne og tredjepersoner som har 

gitt gode innspill. Pa bakgrunn av mønstre og fellestrekk som ble funnet 
i intervjudataene gjennom dette arbeidet, har presentasjonen av dataene 
blitt delt inn i fem kategorier, rettet mot fem forskjellige aspekter av tre- 
nernes erfaringer: (1) forhandlingsprosessen før de ansettes av klubben; 
(2) håndtering av overordnede og andre mektige personer i klubben; (3) 
arbeidet med egne assistenter og ansatte; (4) hva som skjer når laget spiller 
dårlig; og (5) hvordan de har utviklet sin forståelse av det mikropolitiske 
landskapet i fotballklubber gjennom hele karrieren. På de neste sidene dis- 
kuterer vi funnene i hver kategori på bakgrunn av de teoretiske rammene. 


Tiden før ansettelse 


Det første møtet mellom en trener og en fotballklubb skjer før treneren 
blir ansatt. Unntaket er når treneren blir forfremmet fra en annen stil- 
ling i samme klubb. I den forstand representerer forhandlingsprosessen 
trenerens første reelle mulighet for politisk aktivitet. Alle de tre trenerne 
understreket viktigheten av å lytte til klubbens representanter og stille 
spørsmål under disse samtalene. Deres mål var alltid å finne ut så mye 
som mulig om klubbens behov og forventninger, og om klubbens nåvæ- 
rende situasjon med tanke på økonomi, organisasjon og støttepersonell. 
Det var en klar konsensus om at jo mer informasjon de kunne få av klub- 
ben under de første forhandlingene, jo bedre var det: 


Jeg tenker jo at det viktigste i en sånn innledende prosess er å lytte mest mulig, og 
prøve å danne seg et bilde av hva de er ute etter. Og man bør jo absolutt spørre om 


«hvorfor er dere interessert i meg?» (trener 2). 


Jeg forankrer alltid min filosofi til dem som spør etter mine tjenester. Da vet jeg 
at jeg får en trygghet for at de aksepterer måten min å jobbe på og hva jeg vil for- 
søke å få til med laget og enkeltspillere. (...) Og da er det liksom åpent for å stille 
spørsmål rundt det, og da får vi ofte en diskusjon om hvordan vi kan gjennomføre 


det (trener 3). 


Ved å engasjere seg i grundige diskusjoner før de signerte en kontrakt, 
trodde trenerne at potensielle problemer kunne unngås før de oppsto. 
Alle trenerne hadde opplevd vanskeligheter mellom dem selv og sentrale 

personer i klubben, slik som styre/styreleder, daglig leder, supportleder 
og sponsorer. Det kunne veere forskjellige meninger om sportslige mal- 
settinger og ambisjoner, sportslig vurdering om treningsopplegg og spil- 
lestil samt uenighet om hvordan klubbenes økonomiske ressurser skulle 
forvaltes. Ved å ta opp slike bekymringer på et tidlig stadium trodde tre- 
nerne at de kunne redusere risikoen for at ulikhetene ville forårsake pro- 
blemer i fremtiden. 

Dette er ikke nødvendigvis alltid like lett. En av trenerne beskrev 
hvordan han hadde blitt forledet av en klubbs representanter til å tro at 
klubben hadde langt bedre økonomi enn den i virkeligheten hadde. Han 
understreket betydningen av å «stille de riktige spørsmålene» under inn- 
ledende forhandlinger for å unngå situasjoner som dette. Evnen til å stille 
gode og kritiske spørsmål under diskusjoner med klubbens ledelse bør 
betraktes som en del av en treners mikropolitiske kompetanse. 

Et tilbakevendende tema blant alle trenerne var villigheten til å være 
fleksibel. De hevdet alle å tilpasse sin filosofi og sine mål for å passe inn i 
klubben. Trenere uttrykte imidlertid en klar bevissthet om at det fantes 
en grense for deres fleksibilitet. De ville ikke godta en jobb hvis de følte 
at det var for stort gap mellom det de ønsket å oppnå og hva klubben 
forventet av dem. 


Jeg tror man må avklare i detalj hvor mye vi skal trene og hvordan vi skal spille. 
Slik at klubben kan si «åh, vil du trene så mye? Det passer sannsynligvis ikke vår 
gruppe». (...) Og når du da kommer i møte med en klubb som sier at «nei, vi vil 
hvile veldig mye, for vi har veldig trua på at vi skal være fresh til kampene», så må 
jeg bare si nei. For da er det veldig sannsynlig at den gruppa her kommer til å hate 


meg før vi kommer til seriestart (trener 2). 


Da trener 2 oppdaget at han og spillerne hadde diametralt motsatte 
meninger om hvor mye laget skulle trene, innså han at konflikter ville 
være uunngåelig — og besluttet å ikke ta jobben hos klubben. Ifølge denne 
treneren var hans villighet til å avslå et jobbtilbud mye større nå enn det 
var tidligere i karrieren, delvis fordi han var bedre i stand til å se potensi- 
elle problemer før de oppsto, slik eksempelet over viser. Dette synspunk- 
tet markerte at kunnskapsaspektet i hans mikropolitiske kompetanse 
hadde forbedret seg gjennom mange års erfaring. 

De tre trenerne var enige om en annen positiv effekt av å gjøre en god 
jobb under forhandlingsprosessen. Når de signerte en kontrakt etter å ha 
gjennomgått lange og detaljerte diskusjoner med klubbens representan- 
ter, følte trenerne alltid at klubben aksepterte deres måte å jobbe på. I tid- 
lige arbeid med orkestrering understreket Wallace (2003) betydningen av 
å skape en akseptkultur blant interessenter i en organisasjon for å sørge 
for at det ikke oppsto misnøye og konflikt på bakgrunn av avgjørelser 
som ble tatt. Selv om det ikke finnes noen åpenbar, rask og enkel måte å 
oppnå dette på, trodde trenerne at å engasjere seg i en konstruktiv sam- 
tale med klubben før de tok en jobb, var en god start for å bygge en slik 
akseptkultur: 


Jeg har alltid trodd at i det øyeblikket du signerer, er du førstevalget. Det spiller 
ingen rolle hvor mange mennesker de har avvist før de kommer til deg. I det se- 
kundet du signerer kontrakten, var du den beste personen som klubben kunne få 


tak i akkurat da (trener 2). 


Og så føler jeg at klubben har akseptert filosofien min om hvordan jeg vil bruke 
støtteapparatet, hvordan jeg vil jobbe med spillerne, hvordan jeg vil implementere 
filosofien min i klubben (trener 3). 


Håndtering av overordnede 


Den neste delen av analysen ser på hvordan trenerne samhandler med 
sine overordnede for å skape og forsvare sine foretrukne arbeidsme- 
toder, og for å maksimere sitt eget innflytelsesnivå i klubben. I denne 
sammenheng omfatter begrepet «overordnede» styret, eierne eller de 
store aksjonærene, sportsdirektøren og andre som står over treneren i 
organisasjonshierarkiet. 

De tre trenerne nevnte alle at ulike mål hos de overordnede var en 
stor kilde til tvetydighet i profesjonelle fotballklubber. For eksempel rap- 
porterte de at styremedlemmene ofte har svært forskjellige ambisjoner 
for hva klubben skal oppnå eller gjøre. Noen personer bryr seg bare om 
økonomi og profitt, noen ønsker å beskytte klubbens tradisjoner, noen vil 
at klubben skal vinne Champions League, mens andre bare vil at klubben 
skal gi et godt sosialt miljø for sine barn: 


83 


KAPITTEL 4 


Mange av styremedlemmene var foreldre som hadde barna sine i ungdomslaget. 


De ønsket alltid å prioritere sine barns utvikling (trener 1). 


I styret sitter mer den økonomiske kompetansen, og de måler vel mer resultater ut 
ifra økonomi enn ut ifra kvalifikasjoner i forhold til det å ha tro på folk over lengre 
tid, selv om resultatene går imot. Så der er jo den blandingen mellom forening og 
forretning, den er jo veldig komplisert der. Og da får man jo også mange forskjel- 
lige meninger, og det fører ofte til forvirring og til strid, og ofte til oppløsning av 


kontrakter (trener 3). 


Slike ulike målsettinger blant sentrale personer i klubben gjør det van- 
skelig å tilfredsstille alle. De tre trenerne var enige om at det er viktig å 
identifisere personene som har mest makt i klubben, og deretter prøve å 
bygge gode relasjoner med dem. Under videre diskusjon av dette emnet 
hevdet de alle at makten vanligvis er der pengene er. Dette betyr at de 
mektigste menneskene er de som bidrar mest til klubbenes økonomi - 
vanligvis eieren, store investorer eller store sponsorer. I noen tilfeller kan 
det også være andre mennesker som er høyt respekterte, og som av en 
eller annen grunn synes å ha stor innflytelse over folk i klubben: 


I en klubb kan du jo ha både formelle og uformelle ledere. Spesielt kan du ha ufor- 
melle ledere med mye penger. Og jeg tror at som trener må du finne ut hvor den 
reelle makten sitter. Så som trener, for å se litt sånn kynisk på det, så må du finne 
ut hvor den reelle makten sitter, og så må du sørge for å ha kort vei dit og veldig 


åpen kanal, og bygge relasjoner der (trener 2). 


Dette sitatet oppsummerer de tre trenernes tanker om å påvirke overord- 
nede. De var alle enige om at å ha gode relasjoner og tydelig kommuni- 
kasjon med de mektigste folkene i klubben var viktig for å øke sin egen 
innflytelse. Som sitatet antyder, kan det være nødvendig å omgå de offisielle 
kanalene og kommunisere direkte med personer med den reelle påvirk- 
ningskraften, enten det er en ekstern investor eller eieren av klubben. Dette 
er et eksempel på at trenerne bevisst engasjerer seg i politisk aktivitet for å 
forbedre arbeidsforholdene sine. Å kunne identifisere de mest innflytelses- 
rike menneskene i klubben, og deretter bygge gode relasjoner med dem, ser 
ut til å være en viktig del av en treners mikropolitiske kompetanse, både 
som en ferdighet og som et instrument for god resultatoppnåelse. 

Til slutt antydet alle informantene at en treners grad av respekt og hand- 
lefrihet er avhengig av deres rykte og erfaring. De tre trenerne følte alle at 
de fikk langt mer ansvar og tillit nå enn tidligere i karrieren: 


Da jeg kom til klubben, med alle mine referanser og alt jeg hadde gjort før, hadde 
jeg automatisk ganske stor gjennomslagskraft. Jeg tror den forrige treneren - 
denne klubben var hans første jobb på toppnivå - han hadde sikkert mange av de 
samme ideene, men han hadde vanskelig for å få det gjennom. Det har jeg merket 
selv, fra det å være fersk topptrener til det å ha fått noen år under beltet. Du får 
større respekt og det er lettere å få til ting da (trener 1). 


Dette indikerer at trenernes tidligere prestasjoner og rykte kan påvirke 
hvordan folk i klubben behandler dem. Når folk vet hvilken respekt og 
hvilke meritter trenerne har oppnådd i andre klubber, endres deres opp- 
fatning av dem på en positiv måte. Unge trenere må være oppmerksomme 
på dette, fordi de må bevise for sine overordnede at de er kompetente og 
kvalifiserte — til tross for deres begrensede erfaring for å oppnå samme 
mengde respekt og makt som en mer erfaren trener ville ha fått. 


Håndtering av medarbeiderne 


Dette kapittelet tar for seg hvordan trenerne samhandler med andre 
personer i klubben som ikke er deres overordnede. Det inkluderer assis- 
tenttrener, det medisinske personalet, utstyrsforvaltere og enkelte med- 
lemmer av administrasjonen. 

Når de snakket om sine viktigste medarbeidere, slik som assistenttre- 
neren, den fysiske treneren og målvaktstreneren, uttalte de tydelig at de 
alltid foretrekker å ta inn «sine egne folk» når de blir ansatt i en ny klubb. 
Hvis det er mulig å ta med assistenter som treneren har jobbet med før 
og ser på som pålitelige, er det deres foretrukne alternativ. På grunn av 
økonomiske begrensninger er det imidlertid sjelden de får lov til å gjøre 
dette. I mange tilfeller har trenerne blitt tvunget til å jobbe med assisten- 
ter som allerede var i klubben. De tre trenerne var enige om at når dette 
skjer, er hovedprioriteten å forsikre seg om at de kan stole på dem: 


I Norge kan du ikke forvente at klubben lar deg velge 4 assistenter til å bli med 
deg. Så det er en av utfordringene du har som leder. Det første jeg gjør da, er å 

sitte ned med den aktuelle assistenten og være veldig direkte om hvordan jeg vil 


jobbe (trener 2). 


De viktigste støttespillerne her er assistenttreneren og målvaktstreneren. Det er 
de du jobber nærmest med. Assistenttreneren var her før jeg kom hit, han var 
allerede under kontrakt. Jeg måtte sette meg flere ganger ned med ham og forsikre 
meg om at jeg kunne stole på ham, at jeg hadde full lojalitet. Men det var ikke noe 
problem i det hele tatt. (...) Og den lojaliteten er ekstremt viktig. Du kan ikke ha 
en assisterende trener som går bak ryggen din, og snakker til spillerne som sier at 


«treneren er en idiot» og slike ting (trener 1). 


Ifølge de tre trenerne ender forholdet med assisterende trenere vanlig- 
vis opp ganske bra. De har imidlertid alle opplevd vanskeligheter når de 
skal jobbe med en allerede ansatt assistent. Igjen vektla de verdien av å 
oppdage slike vanskeligheter på et tidlig stadium, før de utvikler seg til 
store konflikter. En assisterende trener kan i noen tilfeller også ha ambi- 
sjoner om å overta hovedtrenerjobben på et visst tidspunkt. I verste fall 
kan dette få dem til å jobbe mot hovedtreneren i stedet for å støtte ham/ 
henne, slik det ble beskrevet i en casestudie om det mikropolitiske arbei- 
det til en semi-profesjonell fotballklubb (Potrac & Jones, 2009a). Det å 
være bevisst på denne muligheten kan sees på som en vesentlig del av 
trenernes mikropolitiske kompetanse. Når de blir spurt om hvordan de 
opptrer når de tror at assisterende trener er illojal eller ikke til å stole på, 
var trenerne samstemte i svarene sine: 


Når du kommer til et lag hvor det allerede er en assistenttrener, må du finne ut 
hvor lojaliteten hans ligger. Vil han være trofast mot deg og klubben, uansett hva, 
eller er hans lojalitet fortsatt med den tidligere treneren? Og hva betyr det for meg? 
Vil han akseptere å ha meg som sin nye sjef? Og det kan til tider være vanskelig. 
(...) og så blir det en prosess der du til slutt må løse dem fra kontraktene sine. Og 
det er alltid en forferdelig ting å måtte takle, og det kan påvirke stemningen i laget, 


men noen ganger er det bare nødvendig (trener 3). 


Noen ganger oppdager du at en assistent ikke er lojal mot deg. Og i disse situa- 
sjonene er jeg veldig kynisk. Da blir du «kjegleflytter» resten av kontraktstiden 
din. (...) Hvis jeg ikke stoler på folk, vil jeg ikke inkludere dem i arbeidet mitt 


(trener 2). 

Som disse sitatene indikerer, er det første disse trenerne gjør når de føler at 
de ikke kan stole på en av sine assisterende trenere, å prøve å få dem fjer- 
net fra stillingen. Hvis dette ikke er mulig, vil de forsøke å marginalisere 
assistenten ved å involvere ham/henne mindre i beslutningsprosessene og 
holde ham/henne opptatt med mindre fremtredende oppgaver. Formålet 
er å redusere assistentens innflytelsesnivå. En av trenerne påpekte at det 
også er viktig å vurdere hvordan samspillet med en medarbeider kom- 
mer til å påvirke det generelle humøret til de ansatte. Hvis hovedtreneren 
sparker en assisterende trener som er godt likt i klubben, risikerer han å 
bli upopulær blant de øvrige ansatte. Dette illustrerer hvor vanskelig og 
kompleks denne siden av trenergjerningen kan være. Å kunne forstå og 
håndtere slike situasjoner krever stor sosial bevissthet og mikropolitisk 
kompetanse. 

Et annet tema som kom opp under intervjuene, var bemyndigelsen av 
assistenter. Alle trenerne trodde at det var nødvendig å stole på medar- 
beiderne gjennom å gi dem ansvar og underbygge autonomien for å holde 
dem tilfredse. De snakket også om å lytte til de ansatte og la dem ta del i 
beslutningsprosessene: 


Og det handler veldig mye om involvering, da. At du får alle spillere involvert i 
deres egen utvikling og lagets utvikling, og at du får staben til å tenke på det også. 
Samtidig som alle rundt deg får sine arbeidsoppgaver som du overlater til dem. At 
de tar det ansvaret og viser at de kan håndtere det. Så kan du egentlig bare kon- 


trollere og se om ting blir gjort, og så få rapportering ut fra det (trener 3). 


Min filosofi er at tre trenere tenker klokere enn én trener. Jeg tror på å involvere 
medarbeiderne i beslutninger. Det er viktig for å skape eierskap til prosessen. Du 
må styre dem i den retningen du vil, men du kan ikke bare gå rundt og ta hver 


eneste beslutning selv (trener 1). 


Ifølge de tre trenerne bidrar denne typen demokratisk ledelsesstil til å 
holde medarbeiderne fornøyde, og får dem til å føle seg som en del av laget. 
De gjorde det veldig klart at alle vet hvem sjefen er, men de engasjerer seg 
ikke i unødvendig detaljstyring eller autoritært lederskap. Demokratisk 
ledelse synes å være veldig kompatibel med orkestreringsmetaforen, da 
det innebærer diskret organisering og styring i stedet for at man leder på 

en kontrollerende mate. En tidligere studie viste at erfarne fotballtrenere 
ga sine assistenter stor frihet som en bevisst sosial strategi for å gi dem 
større eierskap til treningsprosessen, og dermed sikre seg større lojalitet 
fra dem (Santos, Jones, & Mesquita, 2013). Det er sannsynlig at denne 
typen ledelsesstil kan hjelpe trenerne til å skape en akseptkultur blant 
medarbeiderne (Wallace, 2003). 

Videre snakket trenerne om hva de gjør for å få de ansatte til å trekke 
i samme retning. Som litteraturen om orkestringsmetaforen sier, handler 
dette i stor grad om å skape insentiver for den enkelte (Jones & Wallace, 
2005; Wallace, 2003). Alle de tre trenerne snakket om å skape insentiver 
gjennom å forklare til hver av medarbeiderne at deres arbeidssikkerhet og 
arbeidsforhold avhenger av førstelagets prestasjoner. 


Det handler om å få hele klubben til å bry seg om førstelaget. (...) Hvis førstelaget 
rykker ned, har vi ikke lenger en jobb. Så det er til alles beste å hjelpe førstelaget. 
Hjelpe dem med å unngå nedrykk (trener 2). 


Førstelaget er klubbens hovedprodukt. Det er hva sponsorene vil støtte, det er 
grunnen til at fansen kommer for å se på. Så alle i klubben bør tenke «hva kan jeg 


gjøre for å hjelpe førstelaget?» (trener 1). 


Her ser vi at trenerne prøver å formidle til sine underordnede at det er 
i alles interesse at førstelaget presterer bra, fordi lagets resultater er det 
viktigste i klubben og har betydning for alles arbeidsforhold. Dette er i 
stor grad i tråd med filosofien om å bruke belønninger og incitamenter 
for å påvirke folks handlinger, noe som er sentralt i orkestreringsmeta- 
foren. I et miljø som er fullt av motstridende interesser, kan det å skape 
insentiver for mennesker være en effektiv måte å styre deres handlinger i 
ønsket retning på. 

Også her understreket alle trenerne igjen betydningen av god kom- 
munikasjon. Å kommunisere tydelig og direkte med de ansatte og sørge 
for at de forstår hva som blir sagt, synes å være kritisk. Ifølge trenerne 
oppstår konflikter ofte på grunn av dårlig kommunikasjon: 


Du må ha et lag som ønsker å trekke i samme retning. Og man må også kommu- 


nisere på samme måte. Svært ofte er en klubbs største problem kommunikasjonen. 

Spillerne horer forskjellige ting fra forskjellige mennesker, noe som forer til forvir- 
ring, og til slutt bryter det ned tilliten (trener 3). 


Dårlige resultater 


Denne delen handler om hva som skjer når førstelaget spiller verre enn 
forventet over lengre tid, og om hvordan dårlig resultatoppnåelse kan 
påvirke de ansatte i klubben - slik trenerne opplever det. Ifølge trenerne 
som deltok i denne studien, syntes to ting å være vanlige når lagene opp- 
lever en langvarig periode med dårlige resultater: Det første er at enkelte 
personer i klubben prøver å distansere seg fra hovedtreneren og førstela- 
get, og ikke ønsker å være nært forbundet med «fiaskoen»: 


Du kan føle det. Folk opptrer svært forskjellig i gode og dårlige tider. Ta for ek- 
sempel visse styremedlemmer. I gode tider stopper de og snakker med deg om alt. 


I dårlige tider holder de avstand. De snakker ikke så mye lenger (trener 1). 


Dette kan være en subtil form for politisk aktivitet som folk i klub- 
ben engasjerer seg i — for å kunne distansere seg fra et førstelag som 
sliter og fra hovedtreneren. I en studie med norske trenere som jobbet 
under Sochi-OL (2014) og som også har produsert seire over mange år, 
rapporterte noen av dem at forbundet deres i første omgang prøver å 
hjelpe landslaget tilbake på vinnersporet før avvikling av jobbforholdet 
skjer (Chroni et al., 2016). Med andre ord kan ny forskning også se på 
kulturforskjeller mellom idretter med tanke på det som skjer når resul- 
tatene uteblir over tid. Den andre effekten som alle trenerne hadde 
opplevd under dårlige perioder, var økt involvering av styremedlem- 
mer og andre ledere i klubben. Dette kan sees på som en motsetning 
fra avstanden enkeltpersoner typisk tar i motgang. Med andre ord opp- 
lever treneren at medarbeidere distanserer seg, mens overordnede vil 
«hjelpe til»: 


Det er veldig rart. Du er ansatt fordi administrasjonen tror på din filosofi og på 
deg som person. Når resultatene er dårlige, føler du at de ikke tror på deg. Og de vil 
komme opp med mange tiltak som skal hjelpe laget. Og de fleste administratorer 
og styremedlemmer i et fotballag har ikke peiling på det å lede et fotballag. Og 

plutselig far du alle disse rådene fra folk som aldri har vært på treningsbanen eller 


trent et lag. Det er veldig rart (trener 3). 


Ifølge de tre trenerne er økt involvering av overordnede en av de vanlig- 
ste hendelsene i dårlige perioder. Engasjementet deres kan være velme- 
nende, eller det kan komme fra en mistillit til treneren og hans/hennes 
metoder. Når de stod overfor tøffe spørsmål fra overordnede i tider med 
dårlige resultater, understreket alle trenerne viktigheten av å overbevise 
folk om at du er den rette personen til å snu resultatene. Det å lese miljøet 
rundt seg er noe som kommer med erfaring og utvikling av mikropolitisk 
kompetanse. Ifølge trenerne er det viktig å ikke fremstå som overmannet, 
men heller gi inntrykk av å ha kontroll over og løsninger på det som må 
gjøres for å snu situasjonen: 


Først og fremst, ikke hopp i skyttergraven. Ikke ta det som kritikk og gå rett i 
defensiv modus. Du må være rolig, analysere spørsmålet og gi dem et analytisk 


svar (trener 2). 


Noen ganger, hvis laget sliter, vil de hente deg inn for et møte med styret og si «vi 
sliter, hvordan skal du fikse det?». Og så må du fortelle dem hva planen er. Og du 
må virke overbevisende. Og når du er ferdig, bestemmer de hva som skjer. «Vi tror 
på denne fyren, han hadde et selvsikkert kroppsspråk. Han virker ikke påvirket av 
situasjonen i det hele tatt.» Men hvis du går inn der og det ikke virker som du 
vet hva du skal gjøre, vil du bli fjernet fra stillingen din. Og da fortjener du å 
bli fjernet. Jeg vet ikke, men jeg tror det er en del av forskjellen mellom de som 


sparkes med en gang, og de som får mer tid (trener 1). 


Handlingene som trenerne gjennomfører over, ved å uttrykke seg selv 
som selvsikre og i kontroll, kan på engelsk karakteriseres som «face 
work» eller «impression management» (Goffman, 1955, 1959). 

Ifølge to av trenerne er evnen til å virke trygg i motgang en av fakto- 
rene som skiller dem som blir sparket raskt når de møter en periode med 
dårlige resultater, fra dem som får tid og mulighet til å snu tingene rundt. 
Betydningen av å handle med selvsikkerhet foran spillere og ansatte har 
blitt diskutert i tidligere studier (f.eks. Santos et al., 2013), men funnene i 
den foreliggende studien indikerer at det også er viktig når trenerne hånd- 
terer sine overordnede. Å være sikker på sine egne evner samt evnen til 

å holde pa tilliten hos de sterke aktørene i klubben, kan i noen tilfeller 
hjelpe treneren til å kjøpe litt mer tid. Det finnes etter hvert mange studier 
som også ser på mestringsforventninger (coaching efficacy) hos trenere og 
virkningen disse har på elementer som lederskap, utdanning og treneres 
effektivitet (f.eks. Feltz, Chase, Moritz, Sullivan, & Pressley, 1999; Gearity 
& Murray, 2011; Kavussanu, Boardley, Jutkiewicz, Vincent, & Ring, 2008; 
Malete & Feltz, 2000; Sullivan & Kent, 2003). Trenerne i denne studien 
lager et poeng av at det er viktig å vise at de tror på det som skal gjen- 
nomføres, men fremtidig forskning bør se på sammenhengen mellom reell 
mestringstro og det som handler om hvordan andre opplever trenerne. 

Det er viktig å ha tillit fra styret og andre overhoder, men trenerne 
var enige om at dette ikke er den eneste faktoren som bestemmer deres 
skjebne. Ledelsen i en klubb er vanligvis under press fra grupper som 
supportere, sponsorer og media (Cruickshank & Collins, 2012a, 2012b). 
Trenerne trodde at selv når styret mener du er den rette personen for job- 
ben, kan de bestemme seg for å sparke deg ved dårlig resultatoppnåelse 
for å vise besluttsomhet overfor disse eksterne partene: 


La oss si at du er i en av de beste klubbene i Norge. De forventer åpenbart gode 
resultater. Hvis du sliter, kan ledere i klubben fortsatt tro på deg som trener, men 
støy fra fansen, innflytelsen fra media — det blir en sånn massesuggesjon. Etter en 
stund er støynivået så høyt at klubben må ofre deg for å roe alle sammen, og så 


bare finne en ny trener (trener 1). 


Dette funnet indikerer at når laget presterer dårlig, kan trenerens forhold 
til fansen bidra til om vedkommende forblir ansatt eller ikke. En av tre- 
nerne snakket eksplisitt om å bygge opp et godt forhold til supporterne i 
gode tider — for å sikre noe mer tålmodighet og goodwill til det som ofte 
er uunngåelige dårlige perioder. Dette ble gjort ved å takke supporterne 
etter spill, rose dem i medieintervjuer og til og med uttale seg om at «vi har 
de beste fansene i Europa». Dette kan betraktes som en del av trenerens 
arsenal av mikropolitiske strategier. Lignende strategier kan også brukes 
overfor andre eksterne interessenter, som sponsorer og media. Trening 
i hvordan en skal fremstå i ulike grupper (som media og foran styret 
ved ansettelser), er en del av utdanningen i dagens UEFA PRO i Norge. 
Kristiansen, Abrahamsen og Pedersen (2017) anbefaler at trenere utdannes 

og øves i sitt samvirke med blant annet media. For å utøve mikropolitikk 
på en hensiktsmessig måte anbefales det en bevisst strategi på budskapet 
en vil fremføre, og dette er - som Kristiansen og kolleger tidvis skriver — 
veldig forskjellig avhengig av hvilken gruppe en kommuniserer med. 

Trenerne tenker også at perioder med dårlige resultater kan være mye 
lettere å håndtere om de har forberedt seg i forkant. Dette inkluderer at 
de har et velfungerende team av dyktige assistenter som bidrar til å finne 
ut hva som må gjøres for å forbedre lagets prestasjoner: 


Og det er jo der, særlig, at den sterke gruppa som du prøver å bygge opp, den må 
jo fungere optimalt når ting butter imot, slik at du slipper å bli isolert. For det er 
veldig sjelden at du kan komme på noe ultrasmart når ting ikke har fungert før 


(trener 3). 


Men jeg tror at det blir viktig å finne ut hva det er du må holde på, og holde 
stø kurs, prøve å ikke lytte på alt trøkket som kommer fra forskjellige retninger. 
Samtidig som du innad, med dine folk, med medisin, med assistentene dine, må 
snakke mye om hva vi kan gjøre for å få det lille kneppet til høyre som gjør at ting 
begynner å gå lettere for oss. Så det er håndverk, det er fingerspissfølelse, det er jo 


det som gjør at du aldri blir utlært, på en måte (trener 2). 


Som diskutert tidligere foretrekker trenerne å styrke sine assistenter og til 
en viss grad utøve en demokratisk lederstil. Dette gir de ansatte autonomi 
og økt eierskap i lagets prestasjoner, noe som muligens kan gjøre dem 
bedre egnet til å håndtere de ekstra utfordringene som følger med dårlige 
resultater (Thompson et al., 2015). 


Utvikling av mikropolitisk kompetanse 

Vi har så langt i resultatavsnittet sett hvordan trenerne håndterer for- 
handlinger i forkant av kontraktsinngåelse og deres tanker om å hånd- 
tere overordnede og medarbeidere. Som sitatene har vist, har de klare 
tanker om den mer politiske delen av yrket sitt, og vi vil i denne delen 
se hvordan de tre trenerne har utviklet sin mikropolitiske kompetanse 
gjennom hele karrieren. Det meste av kunnskapen deres om fotball- 
klubbers indre liv er oppnådd gjennom egen erfaring. De hadde alle gått 

gjennom flere trenerkurs og seminarer (bade kurs som gir formalkom- 
petanse (eks. UEFA PRO), og mindre formelle kurs som helgekurs m.m.), 
men den mikropolitiske siden av coaching var knapt blitt diskutert i 
slike settinger. I lopet av intervjuene ble det ogsa tydelig at de hadde fatt 
mindre trening i hvordan de skulle orkestrere ulike interessenter under 
utdanningen. Det er en trend internasjonalt at de «mykere» kommuni- 
kasjonsferdighetene vektlegges i trenerutdanningen (f.eks. Gould, Car- 
son, & Blanton, 2013). Både orkestrering (f.eks. Jones & Wallace, 2005, 
2006; Wallace & Pocklington, 2002), mikropolitiske ferdigheter (f.eks. 
McCalla & Fitzpatrick, 2016; Potrac & Jones, 2009a; Potrac et al., 2012; 
Thompson et al., 2013), og kommunikasjon (f.eks. Fletcher & Hanton, 
2003; Kristiansen, Tomten, Hanstad, & Roberts, 2012; Olusoga, Butt, 
Hays, & Maynard, 2009) er egenskaper som kan utvikles både gjennom 
utdanning og erfaring. Ut fra funnene i denne studien bør disse tema- 
ene være en del av trenerutdanningen og ikke fortsette å basere seg kun 
på at dette er noe trenere erfarer. Som neste sitat viser, ble trenerne i 
denne studien kastet ut i verden uten å være helt klar for det i starten av 
karrieren: 


Vel ... Noen ganger blir jeg flau når jeg tenker på ting jeg gjorde tidligere, da jeg 


begynte som trener. Men sånn er livet. Det handler om livserfaring (trener 1). 


Tidligere casestudier har beskrevet lignende funn, noe som indikerer at 
mange ferske trenere er uforberedt på maktkampene og konfliktene som 
kan eksistere i eliteidrett (Potrac et al., 2012; Thompson et al., 2015). I stu- 
dien til Chroni og kolleger (2016) fortalte informantene om viktigheten 
av å ha et forbund som heller hjelper dem i arbeidet, og at ulike forvent- 
ninger fra media og supportere er en del av totaliteten en må håndtere 
som elitetrener. Om det ikke finnes en klar strategi i miljøet, slik det 
kunne tyde på at trenerne i Chroni et al. sin studie hadde, blir andre tre- 
nere svekket ved å måtte å utvikle sin mikropolitiske kompetanse alene 
gjennom prøving og feiling uten støtte fra klubb eller forbund. Alle de 
tre trenerne i denne studien mener at utdanningen kunne forbedres ved 
å fokusere mer på «skjulte sider» av coaching, slik at unge trenere kan bli 
bedre til å forstå de uformelle kraftstrukturene i idretten og kommuni- 
sere mer effektivt med mennesker i disse settingene: 

Det som trenerutdanningen ville vært styrka på i mitt hode, det er mye mer co- 
aching én til én. Mye mer å forsøke å utvikle treneren til å bli flinkere til å se de 
uformelle strukturene, flinkere til å kommunisere med folk. For det er jo menneske 
til menneske, og ikke organisasjonskartet som avgjør om dette blir en suksess eller 
ikke. Det er jo hvordan du som trener unngår å havne i skyttergropa, unngår å 
synes synd på deg selv, unngår å synes at verden er urettferdig, unngår å være 
ute etter folk som du synes er for dårlige, altså finne måter som du kan leve med 
virkeligheten som den er, og så påvirke den der du kan påvirke den. Så jeg har 
mye mer tro på at man kan styrke treneren gjennom å gi ham verktøyene til å 
kommunisere med folk, eller til å lære seg ting i forhold til «man to man», heller 


enn å lære seg organisasjonsstrukturer (trener 2). 


En annen måte for trenere å utvikle sin mikropolitiske kompetanse på er 
gjennom trening av kommunikasjon (se f.eks. Kristiansen, Abrahamsen, 
& Pedersen, 2017), bruk av veiledning og mentoring. Som tidligere nevnt er 
dette den internasjonale trenden i moderne trenerutdanning (f.eks. Gould, 
Carson, & Blanton, 2013). Som Gould og kolleger skriver, er de «myke» fer- 
dighetene på vei tilbake i trenerutdanningen. Dette går ikke på bekostning 
av tradisjonelle fag (som fysiologi, anatomi og treningslære), men kommer 
i tillegg til eksisterende fag. Igjen er kommunikasjon, veiledning og men- 
toring alle en del av UEFA PRO-utdanningen i Norge, men det kan kan- 
skje være et fag som må prioriteres sterkere tidligere i utdanningen. De tre 
trenerne i denne studien hadde alle en person som de ofte diskuterte sine 
problemer med, enten erfarne kolleger eller høyt utdannede «ledere». De 
trodde alle at diskusjoner med kyndige, kunnskapsrike mennesker kunne 
bidra til å forbedre dem som trenere. En av trenerne vurderte at mange- 
len på troverdige og uavhengige diskusjonspartnere potensielt kan være 
et stort problem for trenere. Han hevdet at du som en trener kan snakke 
med assistentene dine, men de er ofte partiske og ser på ting fra samme 
perspektiv som deg, i motsetning til eksterne diskusjonspartnere - som 
kan utfordre deg med andre synspunkter og se din situasjon fra utsiden. 
Et annet funn var at alle de tre trenerne hevdet å ha lært mye om det 
interne arbeidet i en klubb med andre trenere under pauser mellom sesjo- 
ner på trenerseminarer. Disse «kaffepausene» ga trenerne gode mulighe- 
ter til å diskutere problemer og lære av hverandre i en uformell setting: 

Jeg har lært mye på trenerseminarer, hvor jeg har lært mest av den sosiale biten, 
snakket etterpå. Der har vi diskutert hvordan vi holder på, hva vi driver med, 
hvordan vi prioriterer. Så lytter du, og så tar du med deg ting derfra som andre 
gjør som de kjenner på er bra, som du kanskje ikke har tenkt på selv. Så den biten 


der er veldig viktig i utviklinga av deg selv (trener 3). 


Jeg husker UEFA PRO-lisenskurset mitt. Og det er lærerikt - en ting er selve kur- 
set, men det når vi sitter og prater sammen og deler erfaring og opplevelser, så er 


det utrolig lærerikt (trener 1). 


Resultatene som presenteres i denne delen, viser at trenerne har utviklet 
sin mikropolitiske kompetanse først og fremst gjennom egen erfaring og 
gjennom uformelle læringssituasjoner, nærmere bestemt ved å diskutere 
med kolleger og andre dyktige personer. Som tidligere nevnt bør dette 
inngå i trenerutdanningen tidligere enn det gjør nå, kanskje med spe- 
siell vekt på trening, i en bevissthet om hva man skal kommunisere til 
hvem. I utdanningen til Norges idrettsforbund ligger dette inne i noe av 
den nyutviklede pensumslitteraturen (f.eks. Abrahamsen & Gitsø, 2016), 
der trenere er tenkt å få mer kunnskap i hensiktsmessig kommunika- 
sjon samt i å være mer bevisst rollen sin (f.eks. Wallinus-Rinne, 2016). 
Studier som følger trenere gjennom dette løpet og vurderer effekten av 
ulike oppfølgingsløp, vil kunne gi mer innsikt i hva slags trening som vil 
være mest effektiv også i utviklingen av mikropolitisk forståelse og evnen 
til orkestrering av deltakerne. 


Konklusjon og avsluttende tanker 


Denne undersøkelsen har sett nærmere på begrepet orkestrering og 
mikropolitisk kompetanse gjennom å søke kunnskap om hvordan erfarne 
trenere som har «overlevd» i bransjen over flere tiår har samhandlet med 
sine overordnede og medarbeiderne i klubbene de har vært i. Resultatene 
indikerer at orkestrering og mikropolitisk kompetanse er svært viktige 
deler av treneryrket, selv om det ikke har fått stor oppmerksomhet i tid- 
ligere forskning på coaching. 

For det første syntes trenerne å være enige om at forskjeller i mål og 
verdier blant personene i og rundt klubbene kunne være en stor kilde til 

konflikt og tvetydighet i de forventningene partene har i utgangspunktet, 
og ogsa for selve jobbutforelsen, noe som er i trad med litteraturen rundt 
orkestringsmetaforen (Jones et al., 2013; Jones & Wallace, 2005). Delta- 
kerne ser ut til 4 oppleve treneryrket som en kompleks og utfordrende 
aktivitet, men kanskje ikke i like stor grad som noen av de tidligere stu- 
diene blant annet Jones og kolleger (2013) refererer til. Trenere i denne 
studien la stor vekt pa å ha god kommunikasjon med bade overordnede 
og medarbeidere fra dag én i klubben. Dette forhindret at mange poten- 
sielle problemer oppstod. 

Et annet funn var at trenerne følte seg svært forpliktet til å gi hjelp 
til sine assistenter, og stolte på dem ved å delegere ansvar og fremme 
selvstyre. Ingen av trenerne forsøkte å skildre seg selv som karismatiske, 
allmektige ledere foran sine ansatte. I stedet valgte de en mer subtil og 
diskret tilnærming til egen rolle. Dette er helt i tråd med litteraturen om 
orkestrering, som fremmer det å styre, skape og styrke incitamenter for å 
påvirke folk til å gjøre det du vil at de skal gjøre (Jones et al., 2013, Jones 
& Wallace, 2005, 2006). 

Trenerne understreket også betydningen av å identifisere de mektigste 
interessentene i klubben og bygge gode relasjoner til dem. Dette inklu- 
derte å finne ut hva disse menneskene forventet fra treneren samt tilpasse 
sin oppførsel til disse forventningene. Dette, blant mange andre funn, 
indikerer at de tre trenerne har godt utviklet mikropolitisk kompetanse, 
både i kunnskapsaspektet og i det instrumentelle aspektet (Kelchtermans 
& Ballet, 2002a), noe man forventer av høyt meritterte trenere. Resulta- 
tene viser at trenerne bevisst engasjerer seg i mikropolitisk aktivitet for å 
bedre arbeidsforholdene og få det de ønsker ut av andre mennesker. 


Praktiske implikasjoner og begrensninger 

ved studien 

Det å se at trenerne i denne studien hevdet å ha lært mye av veiledning, 
kan være et godt råd for unge trenere. Å engasjere erfarne trenere og bruke 
dem som mentorer eller diskusjonspartnere for unge trenere vil kanskje 
være fruktbart for begge parter. En studie av Erickson, Bruner, MacDon- 
ald og Coté (2008) så på kanadiske treneres foretrukne og faktiske kilder 

til trenerkunnskap, og et av de viktigste funnene var at de 44 trenerne 
onsket langt mer veiledning enn de ville fa i den fremtidige utdanningen 
sin. Basert pa dette vil det virke fornuftig for nasjonale trenerforbund a 
legge til rette for mer veiledning gjennom mentorordninger. Alle far da 
muligheten til å lære av hverandres erfaringer. Denne typen av formelle 
vs. uformelle læringsmuligheter kan stimuleres ved å organisere det som 
kalles «praksisfellesskap» (Wenger, McDermott, & Snyder, 2002). Det er 
et sted hvor folk som deler felles interesse eller yrke, møtes og diskute- 
rer erfaringer og handlinger på en uformell, men strukturert måte. Som 
beskrevet av Culver og Trudel (2008) har studier vist at praksismiljøer 
kan være en god læringsplass for trenere, gitt at fellesskapsmøtene ledes 
av en kompetent tilrettelegger og at trenerne er villige til å dele sin kunn- 
skap med hverandre. Organisering av slike miljøer kan være en god måte 
for fotballklubber eller trenerforbund å skape et utviklende miljø på — for 
å fremme sin mikropolitiske kompetanse. 

Denne studien baserer seg på hvordan tre meget erfarne profesjonelle 
fotballtrenere beskrev arbeidet med sine overordnede og medarbeidere. En 
svakhet med denne studien er at det kun er tre trenere som danner grunn- 
laget for analysen, men på samme tid er dette noen av de mest erfarne 
trenerne i Norge og Skandinavia for øvrig. Selv om de har mye erfaring, 
er det vanskelig å generalisere ut over disse, og nye studier med lignende 
respondenter er derfor anbefalt. Siden studien også handler om disse tre- 
nernes opplevelser og erfaringer, er det vanskelig å si noe konkret om hva 
de faktisk gjør. Studier som undersøker flere topptrenere — gjerne gjennom 
observasjon, og over tid — er derfor anbefalt, selv om det etter vår erfaring 
kan være en gruppe det er vanskelig å få avtaler med på grunn av reiser 
og en tett kalender. Oppsummert har de fleste tidligere undersøkelser sett 
på hvordan trenere samhandler med spillerne, mens man har undersøkt 
viktigheten av å håndtere de politiske aspektene ved å være toppleder i 
idrett. Denne undersøkelsen baner derfor vei for fremtidig forskning på de 
måtene en elitetrener bereder jobben på, ikke bare på feltet, men også med 
tanke på hvordan man overlever på sikt i en resultatdrevet sektor. 


Anerkjennelse: Vi ønsker å takke vår venn og kollega Øystein Røynesdal 
for verdifulle bidrag til denne studien. 


97 


KAPITTEL 4 


Referanser 


Abrahamsen, F.E. & Gitsø, E.O. (2016). Den coachende treneren - om å coache 
viderekomne. Oslo: Akilles. 

Allen, J.B. & Shaw, S. (2013). An Interdisciplinary Approach to Examining the 
Working Conditions of Women Coaches. International Journal of Sports Science 
and Coaching, 8(1), 1-18. 

Arnulf, J.K., Mathisen, J.E. & Hærem, T. (2012). Heroic leadership illusions in 
football teams: Rationality, decision making and noise-signal ratio in the firing 
of football managers. Leadership, 8(2), 169-185. 

Ball, S.J. (1987). The micro-politics of the school: Towards a theory of school 
organization. London: Methuen. 

Bentzen, M., Lemyre, P.-N. & Kenttå, G. (2017). A Comparison of High-Performance 
Football Coaches Experiencing High- Versus Low-Burnout Symptoms Across a 
Season of Play: Quality of Motivation and Recovery Matters. International Sport 
Coaching Journal, 4(2), 133-146. 

Bentzen, M., Lemyre, P.-N. & Kentta, G. (2014). The process of burnout among 
professional sport coaches through the lens of self-determination theory: a 
qualitative approach. Sports Coaching Review, 3(2), 101-116. 

Bentzen, M., Lemyre, P.-N. & Kentta, G. (2016a). Changes in Motivation and 
Burnout Indices in High-Performance Coaches Over the Course of a Competitive 
Season. Journal of Applied Sport Psychology, 28(1), 28-48. 

Bentzen, M., Lemyre, P.-N. & Kentta, G. (2016b). Development of exhaustion for 
high-performance coaches in association with workload and motivation: A 
person-centered approach. Psychology of Sport and Exercise, 22, 10-19. 

Berg, B.L. (2007). Qualitative Research Methods for the Social Sciences. Pearson/ Allyn 
& Bacon. 

Bird, M.L. (2003). High school football coaches and stress (Unpublished master’s 
thesis). University of Wisconsin-Stout, Menomonie, WI. 

Blase, J. (1991). The Politics of Life in Schools: Power, Conflict, and Cooperation. 
Newbury Park, CA.: Sage. 

Capel, S.A., Sisley, B.L. & Desertrain, G.S. (1987). The relationship of role conflict 
and role ambiguity to burnout in high school basketball coaches. Journal of Sport 
Psychology, 9, 106-117. 

Chroni, S.A., Abrahamsen, F., & Hemmestad, L. (2016). To Be the Eye Within the 
Storm, I Am Challenged Not Stressed. Journal of Applied Sport Psychology, 2863), 
257-273. 

Chroni, S., Diakaki, E., Perkos, S., Hassandra, M. & Schoen, C. (2013). What stresses 
coaches in competition and training? An exploratory inquiry. International 
Journal of Coaching Science, 7,25-39. 


98 


BRUK AV COACHING, ORKESTRERING OG MIKROPOLITIKK 


Cruickshank, A. & Collins, D. (2012a). “Change Management: The Case of the 
Elite Sport Performance Team’, Journal of Change Management, 12(2), 

209-229. 

Cruickshank, A. & Collins, D. (2012b). Culture Change in Elite Sport Performance 
Teams: Examining and Advancing Effectiveness in the New Era. Journal of 
Applied Sport Psychology, 24(3), 338-355. 

Culver, D. & Trudel, P. (2008). Clarifying the Concept of Communities of Practice in 
Sport. International Journal of Sports Science and Coaching, 3(1), 1-10. 

Elo, S. & Kyngås, H. (2008). The qualitative content analysis process. Journal of 
Advanced Nursing, 62(1), 107-115. 

Erickson, K., Bruner, M.W., MacDonald, D.J. & Coté, J. (2008). Gaining insight into 
actual and preferred sources of coaching knowledge. International Journal of 
Sports Science and Coaching, 3(4), 527-538. 

Feltz, D.L., Chase, M.A., Moritz, S.E., Sullivan, P., & Pressley, G.M. (1999). A 
Conceptual Model of Coaching Efficacy: Preliminary Investigation and 
Instrument Development. Journal of Educational Psychology, 91(4), 765-776. 

Fletcher, D., & Hanton, S. (2003). Sources of Organizational Stress in Elite Sports 
Performance. The Sport Psychologist, 17, 175-195. 

Frey, M. (2007). College coaches’ experiences with stress—“Problem solvers” have 
problems, too. The Sport Psychologist, 21, 38-57. 

Gearity, B.T. & Murray, M.A. (2011). Athletes’ experiences of the psychological 
effects of poor coaching. Psychology of Sport and Exercise, 12(3), 213-221. 

Goffman, E. (1955). On face-work: An analysis of ritual elements in social 
interaction. Psychiatry, 18(3), 213-231. 

Goffman, E. (1959). The presentation of self in everyday life. New York: Doubleday. 

Goffman, E. (1969). Strategic interaction. Philadelphia: University of Pennsylvania 
Press. 

Gould, D., Carson, S., & Blanton, J. (2013). Coaching Life Skills. I P. Potrac, W. 
Gilbert & J. Denison (red.), Routledge Handbook of Sports Coaching (s. 259-270). 
London & New York: Routledge. 

Hsieh, H.-F. & Shannon, S.E. (2005). Three approaches to qualitative content 
analysis. Qualitative health research, 15(9), 1277-1288. 

Jones, B., Wells, L., Peters, R. & Johnson, D. (1993). Guide to effective coaching: 
Principles and practice (3rd ed.). Boston: WCB McGraw-Hill. 

Jones, R.L. (2009). Coaching as caring (the smiling gallery): accessing hidden 
knowledge. Physical Education & Sport Pedagogy, 14(4), 377-390. 

Jones, R.L., Bailey, J. & Thompson, A. (2013). Ambiguity, noticing and orchestration. 
Further thoughts on managing the complex coaching context. I Potrac, P., 
Gilbert, W. & Edison, J. (red.), Routledge handbook of sports coaching (s. 235-246). 
London: Routledge. 


99 


KAPITTEL 4 


Jones, R.L. & Wallace, M. (2005). Another bad day at the training ground: Coping with 
ambiguity in the coaching context. Sport, Education and Society, 10(1), 119-134. 

Jones, R.L. & Wallace, M. (2006). The coach as ‘orchestrator’ I Jones, R.L. (red.), The 
Sports Coach as Educator (s. 51-64). London: Routledge. 

Kavussanu, M., Boardley, I.D., Jutkiewicz, N., Vincent, S. & Ring, C. (2008). Coaching 
Efficacy and Coaching Effectiveness: Examining Their Predictors and Comparing 
Coaches’ and Athletes’ Reports. The Sport Psychologist, 22(4), 383-404. 

Kelchtermans, G. & Ballet, K. (2002a). Micropolitical literacy: reconstructing a 
neglected dimension in teacher development. International Journal of Educational 
Research, 37(8), 755-767. 

Kelchtermans, G. & Ballet, K. (2002b). The Micropolitics of Teacher Induction: 

A narrative-biographical study on teacher socialisation. Teaching and Teacher 
Education, 18(1), 105-120. 

Knight, C.J., Reade, I.L., Selzler, A.M. & Rodgers, W.M. (2013). Personal and 
situational factors influencing coaches’ perceptions of stress. Journal of Sports 
Science, 31(10), 1054-1063. 

Kristiansen, E., Abrahamsen, F.E., & Pedersen, P.M. (2017). Media Behavior in Sport 
‘The Organizational Psychology of Sport: Key Issues and Practical Applications 
(s. 193-213): Routledge. 

Kristiansen, E., Tomten, S., Hanstad, D.V. & Roberts, G.C. (2012). Coaching 
communication issues with elite female athletes: Two Norwegian case studies. 
Scandinavian Journal of Medicine & Science in Sports, In print. 

Kroll, W. & Gundersheim, J. (1982). Stress factors in coaching. Coaching Science 
Update, 23, 47-49. 

League Managers Association (2016). End of Season Manager Statistics, 2015/16 
season Retrieved from: http://www.leaguemanagers.com/documents/44/LMA_ 
End of Season Report and Statistics_2015-16.pdf Last retrieved: February 6" 


2017 

Levy, A., Nicholls, A, Marchant, D. & Polman, R. (2009). Organizational stressors, 
coping, and coping effectiveness: A longitudinal study with an elite coach. 
International Journal of Sports Science & Coaching, 4, 31-45. 

Malete, L. & Feltz, D.L. (2000). The Effect of a Coaching Education Program on 
Coaching Efficacy. The Sport Psychologist, 14(4), 410-417. 

McCalla, T. & Fitzpatrick, S. (2016). Integrating sport psychology within a high- 
performance team: Potential stakeholders, micropolitics, and culture. Journal of 
Sport Psychology in Action, 7(1), 33-42. 

McNeill, K., Durand-Bush, N. & Lemyre, P.-N. (2016). Understanding coach 
burnout and underlying emotions: a narrative approach. Sports Coaching Review, 
1-18. 


100 


BRUK AV COACHING, ORKESTRERING OG MIKROPOLITIKK 


Nelson, L., Cushion, C. & Potrac, P. (2013). Enhancing the provision of coach 
education: the recommendations of UK coaching practitioners. Physical 
Education and Sport Pedagogy, 18(2), 204-218. 

Olusoga, P., Butt, J., Hays, K. & Maynard, I. (2009). Stress in elite sport coaching: 
Identifying stressors. Journal of Applied Sport Psychology, 21, 442-459. 

Olusoga, P., Butt, J., Maynard, I. & Hays, K. (2010). Stress and coping: A study of 
world class coaches. Journal of Applied Sport Psychology, 22, 274-293. 

Olusoga, P., Maynard, I., Hays, K. & Butt, J. (2012). Coaching under pressure: A 
study of Olympic coaches. Journal of Sport Sciences, 30, 229-239. 

Potrac, P. & Jones, R.L. (2009a). Micro-Political Workings in Semi-Professional 
Football. Sociology of Sport Journal, 26(4), 557-577. 

Potrac, P. & Jones, R.L. (2009b). Power, Conflict and Cooperation: Toward a 
Micropolitics of Coaching. Quest, 61(2), 223-236. 

Potrac, P., Jones, R.L., Gilbourne, D. & Nelson, L. (2012). ‘Handshakes, BBQs, and 
bullets’: self-interest, shame and regret in football coaching. Sports Coaching 
Review, 1(2), 79-92. 

Purdy, L. & Jones, R.L. (2011). Choppy Waters: Elite Rowers’ Perceptions of 
Coaching. Sociology of Sport Journal, 28(3), 329-346. 

Purdy, L., Potrac, P. & Jones, R.L. (2008). Power, consent and resistance: an 
autoethnography of competitive rowing, Sport, Education and Society, 13(3), 
319-336. 

Relvas, H., Littlewood, M., Nesti, M., Gilbourne, D. & Richardson, D. (2010). 
Organizational Structures and Working Practices in Elite European Professional 
Football Clubs: Understanding the Relationship between Youth and Professional 
Domains, European Sport Management Quarterly, 10(2), 165-187. 

Santos, S., Jones, R.L. & Mesquita, I. (2013). Do Coaches Orchestrate? The Working 
Practices of Elite Portuguese Coaches. Research Quarterly for Exercise and Sport, 
84(2), 263-272. 

Sparkes, A.C. & Smith, B. (2013). Qualitative research methods in sport, exercise and 
health: From process to product: London: Routledge. 

Sullivan, P. & Kent, A. (2003). Coaching Efficacy as a Predictor of Leadership 
Style in Intercollegiate Athletics. Journal of Applied Sport Psychology, 15(1), 

1-11. 

Sullivan, P.A. & Nasham, H.W. (1993). The 1992 United States Olympic Team sport 
coaches: Satisfactions and concerns. Applied Research in Coaching and Athletics 
Annual, 8, 1-14. 

Theobald, C.J. (1991). An investigation of stress factor as perceived by head high 
school basketball coaches in the state of Minnesota (Unpublished master’s thesis). 


Minnesota State University. 


101 


KAPITTEL 4 


Thelwell, R.C., Weston, N.J.V., Greenlees, I.A. & Hutchings, N.V. (2008). Stressors in 
elite sport: A coach perspective. Journal of Sports Sciences, 26, 905-918. 

Thompson, A., Potrac, P. & Jones, R. (2015). ‘I found out the hard way’: micro- 
political workings in professional football, Sport, Education and Society, 20(8), 
976-994. 

Wallace, M. (2003). Managing the Unmanageable?: Coping with Complex 
Educational Change. Educational Management Administration & Leadership, 
31(1), 9-29. 

Wallace, M. & Pocklington, K. (2002). Managing Complex Educational Change: 
Large scale Reorganisation of Schools. London: Routledge. 

Wallinus-Rinne, A. (2016) (red.). Ungdomstreneren: rollen, lederen og fagpersonen 
Ungdomstreneren (s. 15-45): Akilles forlag. 

Wegge, K.A. (2002). An examination of burnout among current high school head 
varsity girls’ basketball coaches (Unpublished master’s thesis). Bemidji State 
University, Bemidji, MN. 

Wenger, E., McDermott, R.A. & Snyder, W. (2002). Cultivating communities of 
practice: A guide to managing knowledge: Harvard Business Press. 

Wu, Y. (1991). Role stress and secondary school teacher/coaches in the state of 
Washington (Unpublished master’s thesis). Washington State University. 

Zourbanos, N., Haznadar, A., Papaioannou, A., Tzioumakis, Y., Krommidas, C. 
& Hatzigeorgiadis, A. (2016). The Relationships Between Athletes’ Perceptions 
of Coach-Created Motivational Climate, Self-Talk, and Self-Efficacy in Youth 
Football. Journal of Applied Sport Psychology, 28(1), 97-112. 


102 


